Translate the text from Welsh to English.



 
Ein cenhadaeth yw codi safonau, lleihau’r bwlch cyrhaeddiad a chreu system addysg y gallwn fod yn hyderus ynddi ac yn falch ohoni fel cenedl. Yn ein system addysg, mae pob plentyn y cyfrif; rhaid i'r ffordd yr ydym yn mesur perfformiad ysgolion adlewyrchu hyn.

Gan weithio gyda'r Sefydliad ar gyfer Cydweithrediad a Datblygiad Economaidd a chan ddysgu o arferion gorau o bob cwr o'r byd, cydnabyddwn fod angen i'r ffordd rydym yn mesur perfformiad ysgolion a systemau adlewyrchu'n well ein hymrwymiad i ddisgwyliadau uchel, a hynny ar gyfer pob dysgwr, ar gyfer datblygiad athrawon ac ar gyfer y gwerth ychwanegol y mae pob ysgol yn ei ddarparu.

Yn Addysg yng Nghymru Cenhadaeth ein Cenedl 2017\-2021 un o'r amcanion galluogi allweddol oedd sefydlu trefniadau gwerthuso ac atebolrwydd cadarn i gefnogi system o hunanwella. I’r perwyl hyn, rydyn ni eisoes wedi gwneud sawl newid.

### Camau sydd wedi'u cymryd eisoes

Rydyn ni wedi ymgynghori ar ddod â’r arfer o gyhoeddi data asesu athrawon i ben yn is na’r lefel genedlaethol. Bydd hyn yn helpu i symud y ffocws yn ôl i asesu disgyblion, yn hytrach na defnyddio'r data'n anghywir fel rhan o system atebolrwydd lem.Rydym wedi ymgynghori ar y defnydd a wneir o ddata'r Profion Darllen a Rhifedd Cenedlaethol. Rwyf am fod yn glir: ni chaiff data o'r profion hyn ei ddefnyddio fel rhan o'r system atebolrwydd.  
Cyhoeddwyd crynodeb o'r ymatebion i'r ymgynghoriad ar 4ydd Mai. Rydym yn rhagweld y bydd y rheoliadau diwygio yn dod i rym ym mis Awst ar gyfer gweithredu o fis Medi 2018\.  
  
Bydd profion cenedlaethol yn parhau. O'r hydref ymlaen, bydd system o asesiadau personol ar\-lein yn cael ei chyflwyno, felly bydd rhieni'n parhau i gael gwybodaeth flynyddol ar ddatblygiad sgiliau darllen a rhifedd eu plant.  
  
Rydym wedi delio â'r tueddiad cynyddol i gofrestru disgyblion i wneud TGAU yn gynnar \- y nod yw sicrhau y caiff penderfyniadau eu gwneud er budd y dysgwyr. Bellach, caiff data o Gam 1 y System Genedlaethol ar gyfer Categoreiddio Ysgolion ei ddefnyddio fel rhan o broses hunanasesu'r ysgolion gyda'u consortia rhanbarthol; hefyd, mae Estyn wedi comisiynu'r Athro Graham Donaldson i gynnal adolygiad o'r trefniadau arolygu cyfredol.    
  
Y Fframwaith Asesu a Gwerthuso  
  
Gan weithio gyda'r Sefydliad ar gyfer Cydweithrediad a Datblygiad Economaidd, rydym yn parhau â'r gwaith o ddatblygu Fframwaith Asesu a Gwerthuso. Caiff ei gyhoeddi ar y cyd â'r Cwricwlwm i gael adborth arno ym mis Ebrill 2019, gyda'r nod o'i roi ar waith yn 2022\. Fe ddarparaf ddiweddariad pellach ar hyn yn nes ymlaen yn y tymor ar ôl i'r Athro Donaldson gyhoeddi ei adolygiad.   
  
Fel rhan o'n taith tuag at fframwaith newydd, fe ymrwymon ni, yn Cenhadaeth ein Cenedl, i gyflwyno trefniadau gwerthuso interim yn 2019, er mwyn cefnogi mwy o gydweithio rhwng ysgolion a chodi safonau ar gyfer dysgwyr.     
  
Mesurau Perfformiad a Dangosyddion Gwerthuso Interim ar gyfer Cyfnod Allweddol 4 o 2019 ymlaen  
  
Rydyn ni wedi bod yn cydweithio ag ysgolion ar ystod o fesurau perfformiad interim ar gyfer ysgolion uwchradd, sy'n symud y ffocws o 'cyfartalog' i gynyddu dyheadau ar gyfer pob dysgwr.  
   
Bydd y mesurau newydd hyn, sy'n seiliedig ar sgoriau, yn cael gwared ar y pwyslais ar y mesurau Lefel 2 cynhwysol ar gyfer TGAU a'r ffocws cul ar ddisgyblion sydd ar y ffin rhwng C a D sydd wedi datblygu o ganlyniad i'r defnydd o fesurau a throthwyon yn y gorffennol. Rwy'n benderfynol ein bod ni'n codi safonau, a hynny ar gyfer pob disgybl \- gan gynnwys y disgyblion mwy abl a thalentog.  
  
I'r perwyl hwn, fe symudwn ni at fersiwn mwy diweddar o'r system sgôr pwyntiau wedi'u capio, yr hyn a elwir yn sgôr 'Cap 9'. Bydd hyn yn cynnwys tair cydran benodol wrth graidd y system. Un yr un, yn adrodd ar TGAU, ar gyfer deilliannau disgyblion o ran llythrennedd, rhifedd a gwyddoniaeth. Bydd y rhain hefyd yn fesurau perfformiad ar eu pennau eu hunain. Bydd pob un o'r cydrannau hyn yn casglu canlyniadau TGAU gorau'r disgybl o'r pynciau penodol.   
  
Bydd y chwe chydran sy'n weddill yn cynnwys canlyniadau gorau disgyblion ar gyfer TGAU, neu gymwysterau cyfwerth sydd wedi'u cymeradwyo i gael eu darparu yng Nghymru, ac felly bydd yn bosibl dewis yn lleol.  


| Cydrannau Penodol | Mesurau Dysgu (TGAU yn unig) | Math o Fesur |
| --- | --- | --- |
| Llythrennedd | y gorau o: 'Saesneg Iaith', 'Cymraeg Iaith Gyntaf', 'Saesneg Llenyddiaeth' neu 'Cymraeg Llenyddiaeth' | Sgôr pwyntiau cyfartalog |
| Rhifedd | y gorau o: Mathemateg neu Rifedd | Sgôr pwyntiau cyfartalog |
| Gwyddoniaeth | y gorau o Wyddoniaeth | Sgôr pwyntiau cyfartalog |

  
Bydd hyn yn arwain at ysgol yn cael sgôr cyfartalog ar gyfer y tri. Bydd disgwyl i bob ysgol hunanasesu yn erbyn y sgorau hyn, yn ogystal â'r sgorau cyfartalog ar gyfer dysgwyr sy'n gymwys am brydau ysgol am ddim a dysgwyr nad ydynt yn gymwys am brydau ysgol am ddim, i sicrhau bod pob plentyn y cyfrif a'n bod ni'n deall ac yn gwerthfawrogi cynnydd pob disgybl ar draws y cohort.  
  
Disgwyliwn weld y bydd y 6 cydran sy'n weddill o'r sgôr 'Cap 9' yn adlewyrchu cyd\-destun yr ysgol ac ehangder y cwricwlwm a gynigir a'i fod hefyd yn darparu sicrwydd fod pob disgybl yn gallu dilyn cwricwlwm sy'n diwallu ei anghenion.   
   
Yn ogystal â'r cydrannau ar wahân, bydd hefyd angen i ysgolion hunanasesu yn erbyn y sgôr cyfartalog ar gyfer y 'Cap 9' i gyd, ac eto byddwn yn gwneud rhaniad rhwng dysgwyr sy'n gymwys am brydau ysgol am ddim a dysgwyr nad ydynt yn gymwys am brydau ysgol am ddim. Bydd hyn yn caniatáu dadansoddiad llawer mwy soffistigedig a thrylwyr o gynnydd ysgolion a disgyblion nag sy'n digwydd ar hyn o bryd.  
Bydd cael Tystysgrif Her Sgiliau Bagloriaeth Cymru ar lefel Sylfaen a Chenedlaethol yn cael ei gynnwys fel mesur perfformiad penodol er mwyn sicrhau bod pobl ifanc yn ymwneud â'r cymhwyster hwn sy'n darparu'r sgiliau sydd eu hangen ar gyflogwyr ac ar gyfer addysg uwch. Yn ogystal, gall y Dystysgrif Her Sgiliau gyfrif yn y 'Cap 9' ar y cyd ag unrhyw gymwysterau eraill sydd wedi'u cymeradwyo neu eu dynodi ar gyfer eu cyflawni yng Nghymru. Bydd cymhwyster y Dystysgrif Her Sgiliau yn cyfrif os bydd yn un o chwe chanlyniad gorau disgybl y tu hwnt i'r tair cydran benodol.  
  
Ymhellach at hynny, byddwn yn rhannu gydag ysgolion ystod bellach o fesurau a dadansoddiadau i gefnogi proses hunanwerthuso gadarn a thrylwyr. Yn ogystal, bydd angen i ysgolion ystyried eu perfformiad gan ddefnyddio'r dadansoddiadau canlynol:  
* Caiff cohort pob ysgol ei rannu'n dair yn seiliedig ar sgoriau disgyblion, gan ddangos y sgôr cyfartalog ar gyfer y rhan uchaf, y rhan ganol, a'r rhan isaf. Bydd hyn yn sicrhau nad yw ysgolion yn gwella'u sgoriau cyfartalog drwy ffocysu ar un rhan o'r cohort yn unig.  Bydd yr un peth yn cael ei wneud ar lefel genedlaethol, gyda'r cohort yn cael ei rannu'n dri i'w cymharu. Bydd hyn yn helpu i sicrhau bod pob dysgwr yn cyfrif.
* Perfformiad ysgolion mewn lleoliadau economaidd tebyg. Drwy wneud hyn, gall ysgolion ddysgu o lwyddiannau ysgolion eraill sy'n wynebu heriau tebyg.
* Cyfranogiad, cofrestriadau a graddau yn Saesneg Iaith, Cymraeg Iaith (Iaith Gyntaf ac Ail Iaith), Mathemateg a Rhifedd, ynghyd â Gwyddoniaeth Sengl, Dwbl a Threbl. Fy mwriad yw ein bod yn parhau i ffocysu ar wella deilliannau i bobl ifanc, a hynny yn yr holl feysydd allweddol, a thrwy'r system hunanwerthuso.

Bydd adrodd yn erbyn mesurau perfformiad interim yn cychwyn ym mis Medi 2019\. Byddwn yn parhau i weithio gydag ysgolion a rhanddeiliaid ar weithredu'r mesurau perfformiad hyn.





Translation:


 
Our National Mission is to raise standards, close the attainment gap and create an education system that is a source of national pride. In our education system every child counts; the way we hold schools to account should reflect this.


Working with the OECD and learning from best practice across the world, we recognise that the way in which we measure schools and system performance must better reflect our commitment to high expectations for all learners, teacher development and the added value provided by each individual school.


In Education in Wales: Our National Mission 2017\-2021 a key enabling objective is to establish robust evaluation and accountability arrangements supporting a self improving system. To support this, we have already made a number of changes.  


### Actions already taken


We have consulted on ceasing the publication of Teacher Assessment data below the national level. This will help shift focus back to pupil assessment rather than data wrongly being used as part of a high stakes accountability system.


 


We have consulted on the use of National Reading and Numeracy test data. I want to make it clear that data from these tests are not used as part of the accountability system.


A summary of responses to the consultation was published on 4 May. We anticipate that the amending regulations will come into force in August for implementation from September 2018\.


National tests will continue, and from the Autumn a system of a personalised online assessments will be rolled out so that parents will continue to get annual information on the development of their child’s reading and numeracy skills.


We have addressed the growing culture around GCSE early entry to ensure decisions are made in learners’ best interests; the data from Step 1 of National School Categorisation is now used as part of a school’s self\-evaluation with regional consortia; and alongside this, Estyn have commissioned Professor Graham Donaldson to undertake a review of current inspection arrangements.  


### Assessment and Evaluation Framework


Working with the OECD, we continue to develop a new Assessment and Evaluation Framework, to be published alongside the curriculum for feedback in April 2019, for implementation in 2022\. I will provide a further update on this later in the term, following the publication of Professor Donaldson’s review.


 


As part of our journey towards a new framework, we committed in Our National Mission to introducing transitional evaluation arrangements for 2019 with schools in order to support deeper collaborations between schools and secure the raising of standards for all learners.


### Interim Key Stage 4 performance measures and Evaluation Indicators for 2019 onwards


We have been working collaboratively with schools on a range of transitional and interim performance measures for secondary schools that shifts the focus from ‘average’ to raising our aspirations for all learners.


 


These new measures, based on points scores, will remove the emphasis on the Level 2 inclusive measures for GCSE and the narrow focus on borderline C/D grade pupils that past use of threshold measures has cultivated. I am determined that we raise the standards for all of our learners, including our more able and talented.


To this end, we will move to an updated version of the current ‘Capped 9’ points score. This will include three specified components at its core, one each reporting on GCSEs which indicate a pupil’s outcomes in literacy, numeracy and science. These will also stand as performance measures on their own. Each of these components will capture every pupil’s best GCSE results from the specified subjects.  

  

The remaining six components will comprise pupils’ best results for GCSE, or equivalent qualifications approved or designated for delivery in Wales, and as such will be open to local choice.




| **Specified components** | **Learning Measures (GCSE only)** | **Measure type** |
| --- | --- | --- |
| Literacy | Best of English Language, Welsh First Language, English Literature or Welsh Literature | Average points score |
| Numeracy | Best of mathematics or numeracy | Average points score |
| Science | Best of Science | Average points score |


This will result in a school’s average points score for all 3\. All schools will be expected to self\-evaluate against these points scores, plus the average points score for both learners eligible and not eligible for Free School Meals, along with the performance of boys and girls, to ensure that every child counts and that we value the progress of all pupils across the cohort.


We will expect to see that the remaining 6 components of the Capped 9 reflect the school’s context and the breadth of curriculum offered and provide assurances that all pupils are able to follow a curriculum that meets their needs.


In addition to the separate components, schools will also need to self\-evaluate against the average points score for the whole Capped 9 and again, the splits between learners eligible and not eligible for Free School Meals and girls and boys. This approach will allow a far more sophisticated and robust analysis of school and learner progress than is currently in operation.


Attainment of the Welsh Baccalaureate Skills Challenge Certificate at Foundation and National level will be included as specific performance measures to ensure all young people engage with this qualification which provides the skills that both employers and HE require. Additionally, the Skills Challenge Certificate can count in the Capped 9 alongside any other approved or designated qualifications for delivery in Wales. The Skills Challenge Certificate qualification will count if it is one of a pupil’s best 6 results outside of the 3 specified components.


Furthermore, we will be sharing with schools a further range of measures and analyses to support robust and rigorous self\-evaluation. In addition to the above, schools will also need to consider their performance using the following analyses:


 


* the cohort for each school will be divided into thirds showing the average score for the top third highest scorers in the cohort, second third of the cohort and lowest third of the cohort. This will ensure that schools do not drive up their averages simply by focusing on a single part of the cohort. The same approach will be taken at a national level, and each third cohort compared. This will ensure that every learner counts.
* the performance of schools in a very similar socio\-economic setting, so that schools can more easily learn from the successes of others facing similar challenges.
* participation, entry and grades received for English Language, Welsh Language (first and second language), Mathematics and Numeracy along with single, double and triple science. It is my intention that we continue to focus on improving the quality of outcomes for our young people in all of these key areas, and through the self\-evaluation system.


Reporting against the interim performance measures will commence in September 2019\. We will continue to work with schools and stakeholders on the implementation of these performance measures.